Hazparneko Lurraldea

Hazparneko Lurraldea (frantsesez Communauté de communes du Pays d'Hasparren, CCPHWeb orrian euskarazko lekuizena lehenesten dute.) Lapurdi eta Nafarroa Behereko udalerri batzuk biltzen zituen Herri Elkargoa izan zen.

2017ko urtarrilaren 1ean desegin zen elkargoa, Euskal Herri Elkargoa sortu zenean.

 Osaera 
Elkargoak 10 udalerri biltzen zituen.
 Kantonamendu aldetik:
 Hazparnekoan dauden zazpietatik denak daude Mehaine izan ezik.
 Bastidako 3: Aiherra, Beskoitze eta Izturitze. Ahurti Errobi-Aturri Herri Elkargoan dago eta Bastida inongo elkargotan ez dagoen bakarrenetakoa da.
 Iholdikotik bakarra dago: Heleta.
 Herrialde aldetik biri dagozkie:
 Lapurdin 5 daude: Beskoitze, Hazparne, Lekorne, Lekuine eta Makea.
 Nafarroa Beherean beste 5: Aiherra, Donamartiri, Donoztiri, Heleta eta Izturitze.
 Eskualde historiko-natural aldetikKontuan hartuta Lapurdin eskualde-banaketak ez duela beste herrialdeetan duen funts historiko berbera.:
 Nafarroa Behereko bostek eta Amikuzeko Herri Elkargoan dagoen Mehainek Arberoa bere zentzu estu eta historikoki finkatuagoan osatzen dute.
 Lapurdiri buruz, "Lapurdiko eskualdeen zerrendan" agertzen den eskualde naturalen banaketan bostak leudeke Lapurdi Ekialdean.
 Laburbilduz, esan daiteke Herri Elkargo honetan biltzen direla Hazparne eskualdeburutzat jotzen duten Ipar Euskal Herriko barnealdeko udalerriak, hau da Donapaleu, Donibane Garazi, Kanbo-Uztaritze edo Baionaren eragin-eremuekiko zehazten dena. Erabat perfektua izan gabe, kasu honetan eskualde natural bati erantzuten zaiola esan genezake; turismo mailan ere aspaldian bultzatu da Hazparneko Lurraldearen espazioa eta akaso Beskoitze izan daiteke Hazparnerantz gutxien begiratzen duena, gehiago jotzen duelako Aturri eta Baiona alderantz.

 Udalerri kideen datuak 

 INSEE Kodea  Udalerria  Alkatea  Biztanleria  Azalera  Dentsitatea  Ordezkariak64086   Aiherra  Jean-Paul Bazterretxe  860  bizt.  2765  ha  31  bizt./km²  3 64147  Beskoitze  Pierre Diratxeta  2445  bizt.  3129  ha   78 bizt./km²  4 64476  Donoztiri  Christian Durruti  364  bizt.  1371  ha  27  bizt./km²  2 64489  Donamartiri  Pierre Haizagerre    318 bizt.  1469  ha   22 bizt./km²  2 64256  Hazparne  Beñat Intxauspe  5913 bizt.  7701  ha  77  bizt./km²  7 64259  Heleta  Philippe Etxepare   627 bizt.  2345  ha  26  bizt./km²  3 64277  Izturitze  Jean-Michel Donapetri  364  bizt.  1360  ha  27  bizt./km²  2 64377  Lekorne  Lucien Betbeder  737  bizt.  2147  ha   34 bizt./km²  3 64134  Lekuine  Michel Etxeberri  289  bizt.  102  ha  283  bizt./km²  2 64364  Makea  Alain Dubois   538 bizt.  1975  ha  27  bizt./km²  3        12465 bizt.  24364  ha   51 bizt./km²  31

 Erreferentziak 

 Ikus, gainera 
 Ipar Euskal Herriko udalerrien elkargoak
 Herri Elkargo
 Arberoa
 Hazparneko Kantonamendua

 Kanpo estekak 
   Elkargoaren webgunea.

Kategoria:Ipar Euskal Herriko udalerrien elkargoak
Kategoria:Lapurdi Ekialdea
Kategoria:Lapurdiko ekonomia